CELEX: C2004/284/41
Language: da
Date: 2004-11-20 00:00:00
Title: Sag T-332/04: Sag anlagt den 6. august 2004 af SEBIRAN, S.L. mod Kontoret for Harmonisering i det Indre Marked (Varemærker og Design)

20.11.2004   
            
            
               DA
            
            
               Den Europæiske Unions Tidende
            
            
               C 284/20
            
         Sag anlagt den 6. august 2004 af SEBIRAN, S.L. mod Kontoret for Harmonisering i det Indre Marked (Varemærker og Design)
   (Sag T-332/04)
   (2004/C 284/41)
   Processprog: spansk
   Ved De Europæiske Fællesskabers Ret i Første Instans er der den 6. august 2004 anlagt sag mod Kontoret for Harmonisering i det Indre Marked (Varemærker og Design) af SEBIRAN, S.L. ved José Antonio Calderón Chavero.
   Sagsøgeren har nedlagt følgende påstande:
   
               —
            
            
               Afgørelse truffet den 15. juni 2004 af Andet Appelkammer ved Kontoret for Harmonisering i det Indre Marked (Varemærker og Design) i sag R-550/2003-2 annulleres.
            
         
               —
            
            
               Afgørelse nr. 1472/2003 truffet i indsigelsessag B348708, hvorved indsigelsen blev forkastet i sin helhed, stadfæstes, og ansøgningen om registrering af det ansøgte varemærke imødekommes for alle de i ansøgningen omfattede klasser.
            
         
               —
            
            
               Såfremt Harmoniseringskontoret og de andre parter taber sagen, tilpligtes disse at betale de omkostninger, der er forbundet med denne sag, og deres påstande tages ikke til følge.
            
         Søgsmålsgrunde og væsentligste argumenter:
   
               Ansøger om EF-varemærket:
            
            
               Sagsøgeren.
            
         
               EF-varemærket, der søges registreret:
            
            
               Figurmærket »COTO D'ARCIS« – ansøgning nr. 1 558 113 for varer i klasse 32 og 33 (alkoholholdige drikke, ikke-alkoholholdige drikke og præparater til fremstilling af drikke) og tjenesteydelser i klasse 39 (transportvirksomhed; pakning og opbevaring af diverse varer).
            
         
               Indehaver af det i indsigelsessagen påberåbte varemærke eller tegn:
            
            
               El Coto de Rioja, S.A.
            
         
               Det i indsigelsessagen påberåbte varemærke eller tegn:
            
            
               EF-ordmærkerne »COTO DE IMAZ« (ansøgning nr. 339 333) og »EL COTO« (ansøgning nr. 339) for varer i klasse 29, 32 og 33, det internationale varemærke nr. 442 og de spanske varemærker nr. 877, 907, 907, 907, 907, 907, 907, 907, 983, 1, 1, 1 og 21.
            
         
               Indsigelsesafdelingens afgørelse:
            
            
               Indsigelsen forkastet.
            
         
               Appelkammerets afgørelse:
            
            
               Klagen delvist imødekommet derved, at registreringen af det ansøgte varemærke for varer i klasse 32 og 33 blev afslået.
            
         
               Søgsmålsgrunde:
            
            
               Tilsidesættelse af artikel 8, stk. 1, litra b) i forordning (EF) nr. 40/94.